Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Miroslav Repovský, RNDr.
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Manažér projektovej aktivity 1. 5
Znalosť jazykov: anglický B2

2. Zahraničná pracovná cesta (ZPC):
Štát, mesto: Nórsko, Oslo
Vykonaná v dňoch: 10. 4. 2013 – 12. 4. 2013
Názov prijímajúcej organizácie: (v prípade konferencie nevypĺňať)
Účel cesty: Konferencia OECD: Synergies for better learning: An international perspective on Evaluation and Assessment (Synergie pre lepšie vzdelávanie: Medzinárodná perspektíva hodnotenia a klasifikácie)
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
10. 4. 2013
8:00 – 15:00 presun Bratislava -Schwechat- Oslo, prekročenie hranice v Bergu o 8:10 hod.

11. 4. 2013
 8:00 – 10:00  Úprava prezentácie 
10:00 – 17:00   Priebeh konferencie podľa priloženého programu
19:00 – 22:00 Spoločná večera organizovaná Nórskym ministerstvom školstva 

12. 4. 2013
8:30 – 9:30 Príprava na prezentáciu
9:30 – 11:30 Priebeh konferencie podľa priloženého programu
11:30 – 18:00 presun Oslo – Schwechat – Bratislava, prekročenie hranice v Bergu o 17:50

4. Stručný priebeh rokovaní:
Konferencia OECD prebiehala podľa priloženého programu. Úlohou medzinárodnej konferencie bolo prediskutovať výsledky projektu OECD Review on evaluation and Assessment Frameworks for Improving School Outcomes (Posúdenie systému hodnotenia na zlepšovanie školských výstupov). SR bola jednou z 25 krajín, ktoré vypracovali Súhrnnú správu o stave hodnotenia školského systému, škôl, učiteľov a žiakov (Country  background reports) a jednou z 15 krajín, ktoré požiadali OECD na vypracovanie Country reviews – posúdenie systému hodnotenia vo vzdelávaní v krajine. OECD Review of evaluation and assessment in education pre našu krajinu zverejní v máji 2013. Druhý deň konferencie som mal prezentáciu „The role of the NÚCEM within the evaulation system in the Slovak republic“ (Postavenie NÚCEM v systéme hodnotenia na Slovensku), ktorú som pripravil v spolupráci s Martinom Pokorným a bude zverejnená na webovej stránke konferencie v Oslo: http://congrex.no/oecdoslo2013/. 

5. Odporúčané závery:
1. Zverejnenie webovej stránky, na ktorej sa nachádzajú materiály z projektu a webovej stránky, na ktorej sa nachádza publikácia „Synergies for better learning – an international perspective on evalution and assessment“.
2. Využívať závery  projektu OECD na zdokonaľovanie systému hodnotenia vzdelávania na Slovensku.
3. Využívať závery projektu OECD na zdokonaľovanie systému národných meraní, ktoré realizuje NÚCEM.

6. Prehľad prinesenej dokumentácie a miesto jej uloženia:
1. Synergies for better learning an international perspective on evaluation and assessment, NÚCEM, miestnosť č. 305
2. The education mirror – 2012, analysis of primary and secondary education and training in Norway, NÚCEM, miestnosť č. 305.

7. Osobitne vyhotovený očakávaný prínos ZPC:
Účasťou na medzinárodnej konferencii OECD som získal široké poznatky o systémoch hodnotenia vzdelávania v krajinách OECD a získal som podklady, ktoré budeme môcť použiť pri návrhoch na zdokonaľovanie systému národných meraní NÚCEM a budeme môcť prispieť do diskusie o zdokonaľovaní systému hodnotenia vzdelávania SR.  

8. Spôsob zverejnenia výsledkov ZPC, prenos získaných informácií
1. Zverejnenie informácie o webovej stránke, na ktorej sú zverejnené materiály projektu OECD: www.oecd.org/edu/evaluationpolicy a webovej stránky, na ktorej je zverejnená publikácia „Synergies for better learning – an international perspective on evalution and assessment“: www.oecd-ilibrary.org. 
2. Po zverejnení Country reviews – posúdenia systému hodnotenia vo vzdelávaní pre SR navrhujem iniciovanie zorganizovania odbornej konferencie k uvedenej problematike. 

Svojím podpisom súhlasím so zverejnením správy na internete.

Správu vypracoval: RNDr. Miroslav Repovský	_________________________________

Dátum: 17. 4. 2013

Správu schválil: PaedDr. Ivana Pichaničová, PhD. _________________________________